ཧཱང་ཆྰེ་ནི་ད་ལོ་རང་ལོ་༥༥ཡིན་པ་དང་།ཁོང་གིས་ཕྱི་ལོ་༡༩༨༩ལོར་རྒྱ་ནག་གནམ་བདེ་སྒོ་མོ་ཆེའི་ཐང་ཆེན་དུ་བྱུང་བའི་དོན་རྐྱེན་རྗེས་དྲུག་བཞི་དྲ་བ་སྒོ་འབྱེད་བྱས་ཏེ་དོན་རྐྱེན་དང་འབྲེལ་བའི་གནས་ཚུལ་དང་ལྐོག་ཟ་རུལ་སུངས་སྐོར།ཉེན་རྟོག་པས་དྲག་སྤྱོད་ཀྱིས་མི་མང་ལ་བཅར་རྡུང་བྱེད་བཞིན་པ་དང་།དེ་བཞིན་རྒྱ་ནག་གི་དྲ་རྒྱ་ཁག་ནང་སྤེལ་བཞིན་མེད་པའི་གནས་ཚུལ་ཁག་སྤེལ་ཡོད་པ་མ་ཟད།ཕྱི་ལོ་༢༠༠༨ལོའི་སི་ཁྲོན་ས་ཡོམ་སྐབས་སློབ་ཕྲུག་མང་པོ་ཤི་སྐྱོན་བྱུང་བས་སློབ་གྲྭའི་འཛུགས་སྐྲུན་ལ་དོགས་སློང་བྱས་རྐྱེན།རྒྱ་ནག་གཞུང་གིས་ཁོང་ལ་ལོ་༣ཁྲིམས་ཐག་བཅད་ཡོད་པ་དང་།ཕྱི་ལོ་༢༠༡༤ལོ་བུད་མེད་ཞིག་གིས་གནམ་བདེ་སྒོ་མོ་ཆེའི་ཐང་ཆེན་དུ་མེར་སྲེག་བྱས་པའི་སྐོར་བཀོད་པར་བརྟེན་ཁོང་དང་གསར་འགོད་པ་༣བཅས་བསྐྱར་དུ་འཛིན་བཟུང་བྱས་ཡོད་པ་དང་།ཕྱི་ལོ་༢༠༡༦ལོར་རྒྱལ་ཁབ་ཀྱི་གསང་བ་ཕྱིར་གྱར་དུ་བཅུག་པའི་ཉེས་མིང་འོགད་ལྟ་སི་ཁྲོན་ཞིང་ཆེན་གྱི་མིན་ཡཱང་བཀག་ཉར་ཁང་དུ་བཙོན་འཇུག་བྱས་ཡོད་འདུག